S.Koreja: Već dugo ne poštujemo sporazum iz 94., 17/10/02. - 2002-10-17
Zvaničnici State Departmenta se spremaju na daleki istok, kako bi razgovarali s Japanom i Južnom Korejom, nakon šokantnog priznanja Sje
Postoje slike brojnih nuklearnih objekata u Sjevernoj Koreji, koje je vlada u PJong Jangu obećala zatvoriti, sporazumom iz 1994. godine. Medjutim, to su objekti za koje je Sjeverna Koreja sada priznala da se koriste već godinama za tajni program razvoja nuklearnog oružja. Sjeverna Koreja je u stvari početkom ovog mjeseca Washingtonu priznala da je obmanjivala godinama, ali tek nakon štu američki zvaničnici iznijeli pred sjeverno-korejske zvaničnike dokaze kršenja dogovora iz 94. godine, o zatvarnju nuklearnih programa. Tih je dokaza zasigurno bio svjetstan predsjednik Bush kada je medju zemlje koje predstavljaju prijetnju Americi i cijelom svijetu, uključio i Sjevernu Koreju Sjeverna Koreja kaže da jednostavno neće više poštovati sporazum, koji i inače konstantno krši odbijajući pristup inspektorima za oružje. Sve do sada, najveća briga bile su sjevernokorejske balističke rakete, koje ne samo da imaju domet koji dostiže do Južne Koreje i Japana, nego su i prodavane zemljama kao što su Iran i Sirija. Nuklearne bojeve glave takve rakete mogu samo učiniti još smrtonosnijim... Priznanje vlade u Pjongjangu dolazi u vrijeme kada ta zemlja povlači poteze koji bi mogli voditi izmirenju sa Južnom Korejom i Japanom. Još uvijek nije jasno ,medjutim, je li sjevernokorejsko priznanje da posjeduju nuklearna oružja, nastojanje da se bude otvoreniji, ili tek nova prijetnja... Jutros je jedan južno-korejski zvaničnik pozvao Sjevernog susjeda da poštuje nuklearne sporazume. I Južna Koreja i Japan kažu da će nastaviti voditi razgovore sa Sjevernom Korejom, kojima je cilj mirno rješenje potencijalne krize. .. Veliko pitanje sada jest , koliko je stavrno daleko otišla Sjeverna Koreja u pravljenju funkcionalnog nuklearnog oružja. To svakako predstavlja još jedan veliki izazov administraciji predsjednika Busha, već uveliko uključenoj u rat protiv terorizma.